พลังงานโลกชี้‘น้ำมัน’ขาลงรับศก.ซบยาว
รายงานภาวะน้ำมันโลกระบุ ราคาจะปรับตัวลงตลอด 5 ปีนี้ เหตุเศรษฐกิจโลกย่ำแย่
13 ต.ค. 2555

รายงานภาวะน้ำมันโลกระบุ ราคาจะปรับตัวลงตลอด 5 ปีนี้ เหตุเศรษฐกิจโลกย่ำแย่
สำนักงานพลังงานระหว่างประเทศ (ไออีเอ) เปิดเผยว่า โลกอาจได้เห็นราคาน้ำมันทยอยปรับตัวลงอย่างต่อเนื่องตลอดช่วง 5 ปีข้างหน้านี้ เนื่องจากปัญหาเศรษฐกิจโลกที่ชะลอตัวลง ซึ่งจะส่งผลให้มีความต้องการใช้น้ำมันลดลง ซึ่งไออีเอได้ปรับลดคาดการณ์ความต้องการใช้น้ำมันทั่วโลกระหว่างปี 25542559 ลงมาวันละ 5 แสนบาร์เรล เมื่อเทียบกับรายงานฉบับเดิมเมื่อเดือน ธ.ค. 2554 
ไออีเอระบุว่า แนวโน้มดังกล่าวจะส่งผลให้กลุ่มประเทศผู้ส่งออกน้ำมันรายใหญ่ของโลก (โอเปก) ตัดสินใจลดกำลังการผลิตลงมาอยู่ที่วันละไม่เกิน 31 ล้านบาร์เรล ไปจนถึงปี 2560 เพื่อให้สมดุลกับความต้องการใช้น้ำมันทั่วโลก ซึ่งในปัจจุบันนี้ โอเปกผลิตน้ำมันที่วันละ 31–32 ล้านบาร์เรล
“การปรับลดครั้งนี้อยู่บนการคาดการณ์ว่าการเติบโตทางเศรษฐกิจจะลดลง ท่ามกลางความกังวลเรื่องหนี้สาธารณะในกลุ่มประเทศโออีซีดี โดยเฉพาะในกลุ่มยูโรโซน และแม้แต่จีน ซึ่งเป็นกำลังสำคัญในการขับเคลื่อนเศรษฐกิจโลกตลอดช่วง 10 ปีมานี้ ก็มีสัญญาณชะลอตัวลงเช่นกัน” รายงานตลาดน้ำมันระยะกลางของไออีเอ ระบุ
ทั้งนี้ นอกจากราคาน้ำมันที่คาดว่าจะลดลง เป็นผลมาจากปัญหาเศรษฐกิจชะลอตัวลงทั่วโลกแล้ว ก็ยังเป็นปัจจัยจากการผลิตน้ำมันได้เพิ่มมากขึ้นในอิรักและแถบอเมริกาเหนือ รวมไปถึงเทคโนโลยีการใช้พลังงานอย่างมีประสิทธิ ภาพที่เพิ่มขึ้นด้วย